3. ΔΙΑΤΑΓΜΑ της 5 Νοεμ./22 Δεκ. 1914 Περί εκτελέσεως του νόμου 330 περί τροποποιήσεως του άρθρ.1 του ν. ΤИ΄ περί μεταγραφής 1.-Τα κατά το άρθρον 1 του Τи΄ νόμου, ως ετροποποιήθη υπό του νόμου 330, βιβλία μεταγραφών απαρτίζονται εκ τόμων περιλαμβανόντων εκάστου φύλλα εκατόν μέχρι διακοσίων (200-400 συνήθεις σελίδας), βιβλιοδετημένων και μονογραφημένων, κατά τας σχετικάς εν ισχύϊ διατάξεις. 2.-Εκάστη σελίς του βιβλίου των μεταγραφών εκτεινόμενη επί δύο συνήθεις παρακειμένας σελίδας διαιρείται εις ένδεκα στήλας κατά το παρά του Υπουργείου της Δικαιοσύνης κανονισθησόμενον υπόδειγμα. Εν τη 1η στήλη σημειούται ο αύξων αριθμός της μεταγραφής κατά τόμον.Εν τη 2α το έτος, ο μην και η ημέρα (αύτη ολογράφως), καθ’ ην ενεργείται η μεταγραφή.- Εν τη 3η το ονοματεπώνυμον, επάγγελμα και η κατοικία του δικαιοδότου.- Εν τη 4η το ονοματεπώνυμον, επάγγελμα και κατοικία του δικαιοδότου.- Εν τη 5η ο χαρακτηρισμός της μεταγραφομένης δικαιοπραξίας.- Εν τη 6η η χρηματική αξία ή το τίμημα, εφ’ όσον αναφέρονται ταύτα εν τη δικαιοπραξία.Εν τη 7η ο αριθμός και η χρονολογία του μεταγραφομένου τίτλου και το όνομα και η ιδιότης του συντάξαντος αυτόν υπαλλήλου ή αρχής.- Εν τη 8η αι μερίδες των συμβαλλομένων, εις ας καταχωρίζεται η γενομένη μεταγραφή.- Εν τη 9η το ονοματεπώνυμον του αιτησαμένου την μεταγραφήν, και, εάν είνε εγγράματος, την υπογραφήν αυτού.- Εν τη 10η θέλει επικολλάσθαι το δια τα τέλη της μεταγραφής χαρτόσημον, εν δε τοις βιβλίοις των ειδικών εμμίσθων υποθηκοφυλακείων και το κατά το άρθρον 7 του νόμου 315 ένσημον.- Εν τη 11η θέλει αναγράφεσθαι η τυχούσα περίπτωσις του Τи΄ νόμου ή αι κατά το άρθρον 3 του νόμου αποφάσεις, καθώς και πάσα τυχόν άλλη νόμιμος σημείωσις, διόρθωσις ή παρατήρησις. 3.-Εκάστη μεταγραφή διαχωρίζεται από της επομένης κατά την σύνταξιν αυτής δια μιας οριζοντίου γραμμής, κάτωθι της γενομένης μεταγραφής, εκτεινομένης εφ’ όλου του πλάτους της σελίδος. 4.-Έξωθι εκάστου τόμου αναγράφεται το όνομα του δήμου, δι’ αραβικών δε αριθμών ο αύξων αριθμός των εν αυτώ γενομένων μεταγραφών. 5.-Τα εις τον φύλακα των μεταγραφών παρουσιαζόμενα προς μεταγραφήν έγγραφα (κεκυρωμένα αντίγραφα ή μεταφράσεις) δέον να ώσι γεγραμμένα επί χάρτου ομοιομόρφου σχήματος, του ωρισμένου δια τα φύλλα χαρτοσήμου. Οσάκις το προς μεταγραφήν προσαγόμενον έγγραφον είναι γεγραμμένον επί χάρτου διαφόρου σχήματος ο μεταγραφοφύλαξ εκδίδει αντίγραφον αυτού αντιπεφωνημένον εφ’ απλού χάρτου, του ανωτέρω σχήματος, το τελευταίον δε τούτο αντίγραφον είναι το συναπτόμενον εν τω βιβλιοδετημένω τόμω των μεταγραφέντων εγγράφων, του ετέρου φυλασσομένου εν ιδίω φακέλλω. Σελ. 242 6.-Γενομένης της μεταγραφής, συντάσσεται αυθημερόν επί του μεταγραφέντος εγγράφου (εάν δε τούτο αποτελείται εκ πλειόνων του ενός φύλλων χαρτοσήμου εν τέλει εκάστου τούτων) η εξής πράξις «Μετεγράφη εις τόμον .... του Δήμου ...... υπ’ αύξοντα αριθ. μεταγραφής ..... την …….. του …… μηνός ….. έτους (της ημέρας τιθεμένης ολογράφως) και υπογράφεται υπό του φύλακος των μεταγραφών. Επί κεφαλής δε της πρώτης σελίδος του μεταγραφέντος εγγράφου σημειούται επίσης ο τόμος, ο αύξων αριθμός και η χρονολογία της μεταγραφής. Εφ’ όσον ήθελεν υπάρξει περίπτωσις εφαρμογής του άρθρου 6 του περί μεταγραφής νόμου, η επί του μεταγραφέντος εγγράφου επισημειωτική ως άνω πράξις διατυπούται ούτω:«Μεταγράφη εις τόμον ….. του Δήμου …… υπ’ αύξ. αριθμόν ….. της μεταγραφής λογιζομένης από της ……. (τιθεμένης ενταύθα και της χρονολογίας συντάξεως της εκθέσεως). Μεθ’ ο ακολουθεί η χρονολογία, καθ’ ην συνετελέσθη η μεταγραφή και η υπογραφή του φύλακος. Η επί κεφαλής δε της πρώτης σελίδος σημειωθησομένη χρονολογία έσται η πρώτη, εφ’ ης λογίζεται μεταγραφείσα η πράξις. 7.-Τα μεταγραφέντα έγγραφα φυλάσσονται εν ιδίω φακέλλω, κατά το υπό του Υπουργείου της Δικαιοσύνης δοθησόμενον υπόδειγμα, τοποθετούμενα κατά τον εν τη α΄ στήλη του βιβλίου μεταγραφών αύξοντα αριθμόν, ευθύς, ως δ’ αποτελεσθώσι πεντήκοντα, βιβλιοδετούνται άνευ αναβολής, επιμελεία του μεταγραφοφύλακος, και αποτελούσιν ίδιον τόμον, έξωθι του οποίου επιγράφεται ο αύξων αριθμός του τόμου μεταγραφών και ο αριθμός των περιεχομένων μεταγεγραμμένων πράξεων. Περί τούτων δε συντάσσει ο μεταγραφοφύλαξ ιδίαν πράξιν εν αρχή του βιβλιοδετηθέντος τόμου, ην χρονολογεί και υπογράφει θέτων την σφραγίδα της υπηρεσίας του. 8.-Ο προσάγων προς μεταγραφήν έγγραφον δύναται να παρουσιάση δύο αυτού αντίγραφα εις τον μεταγραφοφύλακα και ζητήση να πιστοποιηθή υπό τούτου επί του ετέρου αντιγράφου, ότι όμοιον ακριβές αντίγραφον παρεδόθη αυτώ προς μεταγραφήν και μετεγράφη την δείνα ημέραν, υπό τον δείνα αριθμόν, επί του υπ’ αριθ. δείνα βιβλίου των μεταγραφών του δείνος δήμου. 9.-Πας φύλαξ μεταγραφών οφείλει να συντάσση κατά δήμον επί τη βάσει του κατά το άρθρον 3 του από 31 Οκτωβρίου 1856 Β.διατάγματος τηρουμένου εις τα τελευταία φύλλα του βιβλίου ή ευρετηρίου των μερίδων αλφαβητικού πίνακος, εν ενί ή πλείοσιν ειδικοίς βιβλίοις, γενικόν αλφαβητικόν όλων των εχόντων μερίδα προσώπων. Το ευρετήριον τούτο διαιρείται εις δύο στήλας, εις ων την πρώτην εγγράφεται κατ’ αλφαβητικήν τάξιν το επώνυμον, το κύριον όνομα του πατρός του μεριδιούχου, εν τη δευτέρα δε ο αύξων αριθμός του τόμου, ένθα αναγράφεται η μερίς αυτού και ο αύξων αριθμός της μερίδος ταύτης εν είδει κλάσματος. 10.-Εντός προθεσμίας τριών μηνών από της ισχύος του παρόντος διατάγματος υποχρεούνται επί πειθαρχική ποινή πάντες οι μεταγραφοφύλακες να συντάξωσι τοιούτον γενικόν ευρετήριον και δια τας προγενεστέρας μέχρι τούδε μεταγραφάς. «Η προθεσμία αύτη δύναται να παραταθή υπό του Υπουργού της Δικαιοσύνης επί τη ητιολογημένη αιτήσει του υποθηκοφύλακος και γνωμοδοτήσει του παρά Πρωτοδίκαις Εισαγγελέως». H εντός « » παράγραφος προσετέθη δια Β.Δ. της 21 Ιαν. 1915. 7.Γ.α.3 Μεταγραφή 11.Οι τόμοι των νέων βιβλίων μεταγραφών θέλουσι λάβει κατά δήμους αύξοντα αριθμόν, κατ’ εξακολούθησιν του αύξοντος αριθμού των τόμων των προγενεστέρων βιβλίων. Κατά την εσπέραν της 31 Δεκ. 1914, οι εκτελούντες χρέη φύλακος των μεταγραφών υπάλληλοι θέλουσι κλείση τους τότε εν χρήσει τόμους βιβλίων μεταγραφών δια πράξεως γραφομένης αμέσως μετά την τελευταίαν μεταγραφήν συντασσομένης κατά τον εξής τύπον:  «Κλείεται ο παρών τόμος, αρχομένης από της αύριον, 1ης Ιαν. 1925, της χρήσεως του νέου τύπου βιβλίων μεταγραφών, κατά το προς εκτέλεσιν του Νόμ. 330 του 1914 Β.Δ/μα της 5 Νοεμ. 1914. Εν …….. τη ……….. Δεκεμβρίου 1914 ώρα ….. μετά μεσημβρίαν. Ο ……………………....………. Εν περιπτώσει, καθ’ ην ένεκα συρροής δεν υπήρξε δυνατή η μέχρι της εσπέρας της 31 Δεκεμβρίου καταχώρισις εν τω τόμω πασών των προσαχθεισών μέχρι της 31 Δεκ. 1914, συμπεριλαμβανομένης προς μεταγραφήν πράξεων, το κλείσιμον των παλαιών τόμων θέλει γίνει μετά την αποπεράτωσιν της μεταγραφής πασών πράξεων τούτων, τηρουμένων των διατάξεων του άρθρ. 6 του περί μεταγραφής Τи΄ Νόμου του 1856, και αν αύτη συντελεσθή μετά την 31 Δεκ. 1914, σημειουμένης εν τη συνταχθησομένη άνω πράξει της ημέρας καθ’ ην εκλείθησαν αι εγγραφαί. Πάντως αι από 1ης Ιαν. 1925 προσαχθησόμεναι προς μεταγραφήν πράξεις μεταγραφήσονται εν τοις νέοις βιβλίοις. Κατά τα λοιπά ισχύουσιν αι διατάξεις του από 31 Οκτ. 1856 Β.Δ/τος «περί εκτελέσεως του περί μεταγραφής Νόμου», και των από 16 Ιαν. 1854 και από 31 Μαΐου 1914 σχετικών Β.Δ/των εφ’ όσον δεν τροποποιούνται δια του παρόντος. Σελ. 243 Μεταγραφή 7.Γ.α.3